ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ જુનિયર વર્લ્ડ ચેમ્પિયનશિપમાં મેડલ ટેલીમાં ટોપ કરવા બદલ ભારતીય શૂટિંગ ટીમની પ્રશંસા કરી
પ્રધાનમંત્રી શ્રી નરેન્દ્ર મોદીએ 16 ગોલ્ડ મેડલ સહિત 40 મેડલ સાથે શૂટિંગ જુનિયર વર્લ્ડ ચેમ્પિયનશિપમાં મેડલ ટેલીમાં ટોપ કરવા બદલ ભારતીય શૂટર્સને અભિનંદન આપ્યા છે.
પ્રધાનમંત્રીએ ટ્વિટ કર્યું:
"આપણા શૂટર્સનું ઉત્કૃષ્ટ પ્રદર્શન! શૂટિંગ જુનિયર વર્લ્ડ ચેમ્પિયનશિપમાં ભારત 16 મેડલ સહિત 40 મેડલ સાથે મેડલ ટેલિમાં ટોચ પર ઉભરી આવ્યું છે. ટીમને અભિનંદન અને ભવિષ્ય માટે શુભેચ્છાઓ. આ સફળતા ઘણા ઉભરતા શૂટર્સને પ્રેરણા આપશે."
SD/GP/JD
(
પ્રધાનમંત્રીનું કાર્યાલય
અટલ ટિંકરિંગ લેબ્સ આપણા યુવાનોમાં નવીન ભાવના કેળવવામાં મહત્વની ભૂમિકા ભજવે છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ ટિપ્પણી કરી છે કે અટલ ટિંકરિંગ લેબ્સ આપણા યુવાનોમાં નવીનતાની ભાવના કેળવવામાં મહત્વની ભૂમિકા ભજવે છે.
કેન્દ્રીય ઉદ્યોગ સાહસિકતા, કૌશલ્ય વિકાસ, ઈલેક્ટ્રોનિક્સ અને ટેકનોલોજી રાજ્ય મંત્રી શ્રી રાજીવ ચંદ્રશેખર દ્વારા તેમની પ્રથમ શાળા સેન્ટ. કુરિયાચિરામાં પોલ, પ્રધાનમંત્રીએ ટવીટ કર્યું:
“ચોક્કસપણે આ તમારા માટે ખાસ ક્ષણ હોવી જોઈએ!
અટલ ટિંકરિંગ લેબ્સ આપણા યુવાનોમાં નવીન ભાવના કેળવવામાં મહત્વની ભૂમિકા ભજવે છે.”
YP/GP/JD
(
પશુ સંવર્ધન, ડેરી અને મત્સ્ય ઉછેર મંત્રાલય
દેશમાં એવિયન ઇન્ફ્લૂએન્ઝાની સ્થિતિ
22 જાન્યુઆરી, 2021 સુધી બર્ડ ફ્લૂ  રોગચાળાની પુષ્ટિ 9 રાજ્યો ના મરઘાઉછેર કેન્દ્રોમાં પક્ષીઓમાં થઈ છે તેમજ 12 રાજ્યો માં કાગડા/વિદેશી/વન્ય પક્ષીઓમાં થઈ છે.
એવિયન ઇન્ફ્લૂએન્ઝાની પુષ્ટિ ઉત્તરાખંડમાં અલ્મોરા  જિલ્લા, ગુજરાતના સોમનાથ  જિલ્લામાંથી મરઘા ઉછેર કેન્દ્રોમાંથી લેવાયેલા નમૂનામાં થઈ છે.
એવિયન ઇન્ફ્લૂએન્ઝાની પુષ્ટિ કેન્દ્રશાસિત પ્રદેશ જમ્મુ અને કાશ્મીર માં કાગડાઓમાં, ઉત્તરાખંડમાં તેહરી પર્વતમાળામાં કાલિજી ફિજેન્ટ પક્ષીમાં થઈ છે.
જોકે રાજસ્થાનના અલ્વર જિલ્લામાંથી જમા થયેલા કાગડાઓના નમૂનાઓમાં એવિયન ઇન્ફ્લૂએન્ઝા માટેના રિપોર્ટ નેગેટિવ આવ્યાં છે.
મહારાષ્ટ્ર, મધ્યપ્રદેશ, છત્તીસગઢ અને કેરળના અસરગ્રસ્ત કેન્દ્રોમાં નિયંત્રણ કામગીરીઓ  ચાલુ છે.
આ તમામ રાજ્યો એવિયન ઇન્ફ્લૂએન્ઝા 2021ની તૈયારી, સજ્જતા, નિયંત્રણ માટે સંશોધિત કાર્યયોજનાને આધારે રાજ્યો/કેન્દ્રશાસિત પ્રદેશો દ્વારા અપનાવવામાં આવેલા નિયંત્રણલક્ષી પગલાંઓ સાથે સંબંધિત કામગીરીનો રોજિંદા ધોરણે રિપોર્ટ વિભાગને કરે છે. વિભાગ ટ્વિટર, ફેસબુક હેન્ડલ્સ જેવા સોશિયલ મીડિયા પ્લેટફોર્મ્સ સહિત વિવિધ પ્લેટફોર્મ દ્વારા એવિયન વિશે જાગૃતિ લાવવા સતત પ્રયાસરત છે.
SD/GP/BT
(Visitor Counter : 141
કાર્મિક, લોક ફરિયાદ અને પેન્શન મંત્રાલય
ડૉ. જીતેન્દ્રસિંહે કોવિડ-19ના પગલે કેન્દ્રીય ભંડાર દ્વારા તૈયાર કરવામાં આવેલી 2200 આવશ્યક ચીજવસ્તુની કીટ્સ દિલ્હીમાં જરૂરિયાતમંદ પરિવારોમાં વિતરણ કરવા માટે આપી
કોવિડ-1 મહામારીના કારણે ભારતના આદરણીય પ્રધાનમંત્રીએ કરેલી વિનંતીને ધ્યાનમાં રાખીને કાર્મિક, જાહેર ફરિયાદ, પેન્શન્સ કેન્દ્રીય મંત્રાલયો અને DoNER દ્વારા લૉકડાઉનની જાહેરાત પછી શ્રેણીબદ્ધ પગલાં લેવામાં આવી રહ્યા છે. કાર્મિક અને તાલીમ વિભાગ  હેઠળ આવતા કેન્દ્રીય ભંડાર દ્વારા જરૂરિયાતમંદ લોકોને “આવશ્યક ચીજવસ્તુની કીટ્સ”નું વિતરણ કરવાની અનોખી પહેલ હાથ ધરવામાં આવી હતી.
પૂર્વોત્તર પ્રદેશ વિકાસ , PMO, કાર્મિક, જાહેર ફરિયાદ, પેન્શન્સ, અણુ ઊર્જા અને અવકાશ રાજ્યમંત્રી ડૉ. જીતેન્દ્રસિંહે આજે કોવિડ-19ના પગલે જરૂરિયાતમંદ પરિવારોમાં વિતરણ માટે તૈયાર કરવામાં આવેલી 2200 આવશ્યક ચીજવસ્તુઓની કીટ્સનો જથ્થો આપ્યો હતો. દરેક કીટમાં 9 ચીજવસ્તુઓ સામેલ કરવામાં આવી છે જે એક જરૂરિયાતમંદ પરિવારને થોડા સમય માટે મદદરૂપ થઇ શકે છે.
ડૉ. જીતેન્દ્રસિંહે 1700 કીટ્સ સેન્ટ્રલ દિલ્હી જિલ્લાની સિવિલ લાઇન્સના SDMને સોંપી હતી જ્યારે બાકીની 500 કીટ્સ DM ને સોંપવામાં આવી હતી.
કેન્દ્રીય ભંડાર દ્વારા જરૂરિયાતમંદ પરિવારો માટે કુલ 2200 કીટ્સનું વિતરણ કરવામાં આવ્યું છે.દરેક આવશ્યક ચીજવસ્તુની કીટ્સમાં નીચે દર્શાવેલી સામગ્રી સમાવવામાં આવી છે:
(1. ચોખા 3 કિલો
2. ઘઉંનો લોટ 3 કિલો
3. દાળ 2 કિલો
4. ખાદ્ય તેલ 1 લીટર
5. ચેવડો/પૌંવા 500 ગ્રામ
6. મીઠું 1 કિલો
7. ન્હાવાનો સાબુ 1 નંગ
8. ડીટર્જન્ટ સાબુ 1 નંગ
9. બિસ્કિટ 3 પેકેટ
માનવ સંસાધન વિકાસ મંત્રાલય
શ્રી ધર્મેન્દ્ર પ્રધાન JNV વડનગરના મલ્ટીપર્પઝ હોલનું ઉદ્ઘાટન કરશે
કેન્દ્રીય શિક્ષણ અને કૌશલ્ય વિકાસ મંત્રી શ્રી ધર્મેન્દ્ર પ્રધાન ગુજરાતના વડનગર ખાતે જવાહર નવોદય વિદ્યાલયના બહુહેતુક હોલનું ઉદ્ઘાટન કરશે.
મંત્રી પ્રદેશમાં શિક્ષણ સંબંધિત અન્ય પહેલોની પણ સમીક્ષા કરશે. તેઓ રાજ્ય સરકારના વરિષ્ઠ અધિકારીઓને પણ મળશે.
YP/GP/JD
(Visitor Counter : 152
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતમાં એક જ દિવસમાં પરીક્ષણની સંખ્યા 7,19,364ની નવી ઊંચાઇએ પહોંચી.
- દેશમાં આજદિન સુધીમાં કુલ 2,41,06,535 પરીક્ષણો કરવામાં આવ્યા.
- છેલ્લા 24 કલાકમાં 7,19,364 સેમ્પલનું પરીક્ષણ કરવામાં આવ્યું છે.
- આજે મૃત્યુદર ઘટીને 2.01% સુધી પહોંચી ગયો છે.
- પ્રધાનમંત્રીએ કૃષિ ઇન્ફ્રાસ્ટ્રક્ચર ભંડોળ હેઠળ રૂ. 1 લાખ કરોડની નાણાં સુવિધાનો આરંભ કર્યો

Press Information Bureau
Ministry of Information and Broadcasting
Government of India
ભારતમાં એક જ દિવસમાં પરીક્ષણની સંખ્યા 7,19,364ની નવી ઊંચાઇએ પહોંચી, દેશમાં આજદિન સુધીમાં કુલ 2,41,06,535 પરીક્ષણો કરવામાં આવ્યા
વધુ વિગતો માટે: https://pib.gov.in/PressReleasePage.aspx?PRID=1644551
ડો. હર્ષ વર્ધને આરોગ્ય મંત્રાલય દ્વારા બહાર પાડવામાં આવેલ ટેલિ-મેડિસિન પ્લેટફોર્મ, ઇ સંજીવનીને લોકપ્રિય બનાવવામાં રાજ્યોના યોગદાનની પ્રશંસા કરી
વધુ વિગતો માટે: https://pib.gov.in/PressReleasePage.aspx?PRID=1644584
પ્રધાનમંત્રીએ વિજયવાડાના કોવિડ સેન્ટરમાં થયેલ આગની દુર્ઘટનામાં મૃતકો માટે દુઃખની લાગણી વ્યક્ત કરી
વધુ વિગતો માટે: https://pib.gov.in/PressReleasePage.aspx?PRID=1644518
પ્રધાનમંત્રીએ કૃષિ ઇન્ફ્રાસ્ટ્રક્ચર ભંડોળ હેઠળ રૂ. 1 લાખ કરોડની નાણાં સુવિધાનો આરંભ કર્યો
વધુ વિગતો માટે: https://pib.gov.in/PressReleasePage.aspx?PRID=1644529
વિડિયો કોન્ફરન્સ મારફતે એગ્રિકલ્ચર ઇન્ફ્રાસ્ટ્રક્ચર ફંડ હેઠળ ધિરાણ સુવિધા શરૂ થવાના પ્રસંગે પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleasePage.aspx?PRID=1644536
(Visitor Counter : 151
સંરક્ષણ મંત્રાલય
ચક્રવાત 'વાયુ' – ભારતીય નૌકાદળની તૈયારીઓ
નવી દિલ્હી, 13-06-2019
ભારતીય નૌકાદળે ચક્રવાત ‘વાયુ’ માટે ગુજરાત રાજ્ય/નાગરિક વહીવટીતંત્ર સાથે સંકલનમાં પૂર્વતૈયારીની તમામ કામગીરીઓની સમીક્ષા કરી હતી.
વેસ્ટર્ન નેવલ કમાન્ડ, મુંબઈ આ સ્થિતિ પર બારીકાઈપૂર્વક નજર રાખી રહ્યું છે. મુંબઈમાં ભારતીય નૌકાદળનાં જહાજો ચેન્નાઈ, ગોમતી અને દીપકને એચએડીઆર/રાહત સામગ્રી સાથે તૈયાર રાખવામાં આવ્યા છે અને ટૂંકી નોટિસમાં અભિયાન શરૂ કરવા સજ્જ છે. ઉપરાંત 5,000 લિટર પીવાનું પાણી પણ ભારતીય જહાજોમાં રાખવામાં આવ્યું છે. ભારતીય વાયુદળનાં વિમાનો અને ત્રણ હેલિકોપ્ટર કામગીરી કરવા માટે સ્ટેન્ડબાય રાખવામાં આવ્યા છે. બે ડાઇવિંગ અને બચાવ કામગીરી માટેની ટીમો તથા ત્રણ મેડિકલ ટીમો જરૂરી સહાય સાથે સજ્જ છે. દ્વારકા અને પોરબંદરમાં સામુદાયિક રસોડું શરૂ કરવાની તૈયારી હાથ ધરવામાં આવી છે. વિમાન અને હેલિકોપ્ટરને નુકસાનની આકારણી માટે કામે લગાવવામાં આવશે તેમજ જરૂર પડે ત્યારે શોધ અને બચાવ કામગીરી માટે પણ ઉપયોગમાં લેવામાં આવશે.
DK/NP/J.Khunt/GP
(Visitor Counter : 152
પ્રધાનમંત્રીનું કાર્યાલય
પ્રધાનમંત્રીએ મન કી બાતમાં કહ્યું કે ઓણમ વધુ પ્રમાણમાં આંતરરાષ્ટ્રીય તહેવાર બની રહ્યો છે
મન કી બાતના તાજેતરના સંબોધનમાં પ્રધાનમંત્રી શ્રી નરેન્દ્ર મોદીએ ઓણમના તહેવાર વિશે વાત કરી હતી. તેમણે કહ્યું કે, આ તહેવાર ચિંગમ મહિનામાં આવે છે.તેમણે જણાવ્યું હતું કે, આ સમયગાળા દરમિયાન, લોકો કંઈક નવું ખરીદે છે, તેમના ઘરની સજાવટ કરે છે, પૂક્કલમ તૈયાર કરે છે અને ઓણમ-સાદિયાનો આનંદ માણે છે.
પ્રધાનમંત્રીએ કહ્યું કે ઓણમ હવે વધુ પ્રમાણમાં આંતરરાષ્ટ્રીય તહેવાર બની રહ્યો છે અને ઓણમનો ઉત્સાહ દૂર-સુદૂર વિદેશો સુધી પહોંચ્યો છે.
તેમણે કહ્યું કે ઓણમ એ કૃષિ સાથે જોડાયેલ એક ઉત્સવ છે અને ગ્રામીણ અર્થતંત્ર માટે નવી શરૂઆતનો સમય પણ છે. તેમણે ભારપૂર્વક જણાવ્યું હતું કે, ખેડુતોની શક્તિમાંથી તો સમાજ ચાલે છે. વેદમાં આપણા અન્ન પ્રદાતા, અન્નદાતાની પ્રશંસાને યાદ કરતાં પ્રધાનમંત્રીએ કહ્યું કે કોરોનાના આ મુશ્કેલ સમય દરમિયાન પણ આપણા ખેડુતોએ તેમની ક્ષમતા બતાવી છે જે પાકની વાવણીમાં થયેલા વધારામાં પ્રતિબિંબિત થાય છે અને તેમણે અન્નદાતાની જીવનદાયિની શક્તિને નમન કર્યું.
SD/GP/BT
(
સંસ્કૃતિ મંત્રાલય
શ્રી અમિત શાહ આવતીકાલે વિક્ટોરિયા મેમોરિયલ હોલ, કોલકાતા ખાતે સાંસ્કૃતિક કાર્યક્રમ મુક્તિ મેટ્રિકા માં ભાગ લેશે
અમૃત મહોત્સવની ચાલી રહેલી ઉજવણીના ભાગરૂપે આ સમારોહનું આયોજન કરવામાં આવ્યું છે
કેન્દ્રીય ગૃહ અને સહકારીતા મંત્રી, શ્રી અમિત શાહ આવતીકાલે વિક્ટોરિયા મેમોરિયલ હોલ, કોલકાતા ખાતે સંસ્કૃતિ મંત્રાલય દ્વારા આયોજિત એક સાંસ્કૃતિક કાર્યક્રમ, મુક્તિ-માત્રિકા  માં હાજરી આપશે. પશ્ચિમ બંગાળના ગવર્નર શ્રી જગદીપ ધનખર પણ અન્ય મહાનુભાવો સાથે આ પ્રસંગને બિરદાવશે.
મુક્તિ-માત્રિકામાં પ્રખ્યાત ઓડિસી નૃત્યાંગના શ્રીમતી ડોના ગાંગુલી અને તેમની મંડળી, દીક્ષા મંજરી દ્વારા નૃત્ય પ્રદર્શન અને જાણીતા સંગીતકાર યુગલ, સૌરેન્દ્રો-સૌમ્યોજીત દ્વારા ગાયનનો સમાવેશ થશે. આ કાર્યક્રમ એ ભારતની આઝાદીની 75મી વર્ષગાંઠ, અમૃત મહોત્સવની ચાલી રહેલી ઉજવણીમાં એક મહત્વપૂર્ણ ઘટના છે, જે તેના લોકો, સંસ્કૃતિ અને સિદ્ધિઓના ગૌરવશાળી ઈતિહાસની સ્મૃતિમાં યોજવામાં આવે છે.
UNESCO દ્વારા માનવતાના અમૂર્ત સાંસ્કૃતિક વારસાની યાદીમાં બંગાળની દુર્ગા પૂજાના સમાવેશના સંદર્ભમાં અને 2021-22માં વિક્ટોરિયા મેમોરિયલ હોલની શતાબ્દી ઉજવણીના સંદર્ભમાં સાંસ્કૃતિક કાર્યક્રમનું પણ આયોજન કરવામાં આવી રહ્યું છે.
મુક્તિ-માત્રિકા શબ્દ માતાની બારમાસી છબી, દૈવી માતાની પણ રચના કરે છે, પરંતુ તેનું પ્રતીકવાદ તેનાથી ઘણું આગળ છે અને તે 'મુક્તિ' અથવા સ્વતંત્રતા/સ્વતંત્રતા/મુક્તિ, તેમજ 'માતૃકા' ના વિચારને સમાવે છે. એક ચિહ્ન જેમાં કોઈ ભૂમિ અથવા રાષ્ટ્રની કલ્પના કરી શકાય છે. બંગાળ આઝાદી કા અમૃત મહોત્સવને વિશેષ ઉત્સાહ સાથે ઉજવી રહ્યું છે, જે આઝાદીનો એક પ્રસંગ છે જે તેના ક્રાંતિકારીઓ  અને રાષ્ટ્રવાદીઓ દ્વારા કરવામાં આવેલા સ્મારક સંઘર્ષો અને બલિદાનોને કારણે શક્ય બન્યું હતું. વધુમાં, તે વિશ્વભરમાં તેના સીમાચિહ્નરૂપ સાંસ્કૃતિક વારસા, પ્રતિષ્ઠિત દુર્ગા પૂજાને આપવામાં આવેલી માન્યતાને સમાવી રહ્યું છે. આ બે થીમ્સને બાંધીને, મુક્તિ-માત્રિકા સ્વતંત્રતા અને માતા  વચ્ચે જોડાણ સ્થાપિત કરશે, ખાસ કરીને એ હકીકતને ધ્યાનમાં રાખીને કે દુર્ગા પણ આપણી 'આઝાદી'નું પ્રતીક છે, અનિષ્ટની ચુંગાલમાંથી આપણો ઉદ્ધાર એ રાક્ષસ નું પ્રતીક છે.
સાંસ્કૃતિક કાર્યક્રમ શુક્રવાર, 6 મે 2022 ના રોજ કોલકાતાના વિક્ટોરિયા મેમોરિયલ હોલના સેન્ટ્રલ હોલમાં સાંજે 6:00 થી 7:00 વાગ્યા સુધી યોજાનાર છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155
પ્રધાનમંત્રીનું કાર્યાલય
દેશભરના પ્રધાનમંત્રી આવાસ યોજનાના લાભાર્થીઓ સાથે પ્રધાનમંત્રીનો વીડિયો બ્રિજ મારફતે વાર્તાલાપ
પ્રધાનમંત્રી શ્રી નરેન્દ્ર મોદીએ આજે દેશભરના પ્રધાનમંત્રી આવાસ યોજનાના લાભાર્થીઓ સાથે વીડિયો બ્રિજ મારફતે વાર્તાલાપ કર્યો હતો. પ્રધાનમંત્રી દ્વારા વીડિયો બ્રિજ મારફતે સરકારની વિકાસ યોજનાઓના લાભાર્થીઓ સાથેના વાર્તાલાપની શ્રૃંખલાનો આ ત્રીજો વાર્તાલાપ હતો.
પ્રધાનમંત્રી આવાસ યોજનાના લાભાર્થીઓ સાથે પરામર્શ કરતાં આનંદ વ્યક્ત કરી પ્રધાનમંત્રીએ કહ્યું કે આ પ્રકારના વાર્તાલાપથી, જે બાબતોમાં સુધારાની જરૂર છે તે સહિતનાં યોજનાનાં વિવિધ પાસાં સમજવામાં મદદ મળે છે. પ્રધાનમંત્રીએ વધુમાં જણાવ્યું કે પ્રધાનમંત્રી આવાસ યોજના એ માત્ર ઈંટ અને સિમેન્ટને લગતી બાબત નથી પરંતુ જીવનની વધુ સારી ગુણવત્તા પૂરી પાડતી અને સપનાં સાકાર કરતી બાબત છે.
લાભાર્થીઓને સંબોધન કરતાં પ્રધાનમંત્રીએ જણાવ્યું કે છેલ્લા 4 વર્ષમાં સરકારે લક્ષ્યને ધ્યાનમાં રાખીને મિશન મોડમાં કામ કર્યું છે. સરકાર દરેક વ્યક્તિને વર્ષ 2022 સુધીમાં એટલે કે આપણી આઝાદીને 75 વર્ષ પૂરાં થાય ત્યાં સુધીમાં આવાસ મળી રહે તે બાબત ધ્યાનમાં રાખીને કામ કરી રહી છે. તેમ પ્રધાનમંત્રીએ વધુમાં ઉમેર્યું હતું.
પ્રધાનમંત્રી આવાસ યોજના હેઠળ સરકાર ગ્રામ્ય વિસ્તારોમાં આશરે 3 કરોડ આવાસ અને શહેરી વિસ્તારોમાં 1 કરોડ આવાસના બાંધકામનું આયોજન કરી રહી છે. સરકાર અત્યાર સુધીમાં શહેરી વિસ્તારોમાં 47 લાખથી વધુ આવાસો બાંધવા માટે મંજૂરી આપી ચૂકી છે, જે અગાઉની સરકારે 10 વર્ષમાં આપેલી મંજૂરી કરતાં ચાર ગણા વધારે છે. સમાન પ્રકારે ગ્રામીણ વિસ્તારોમાં એક કરોડ કરતાં વધુ આવાસના બાંધકામ માટે સરકારે મંજૂરી આપી છે, જે અગાઉની સરકારે 10 વર્ષમાં મંજૂર કરેલાં 25 લાખ આવાસ કરતાં 4 ગણા વધારે છે. સરકારે મકાન બાંધવામાં લાગતો 18 માસનો સમય ઘટાડીને 12 માસ કર્યો છે. આ રીતે આશરે છ માસ જેટલી સમયની બચત કરી છે.
પ્રધાનમંત્રી આવાસ યોજનામાં વર્તમાન સરકારે જે પરિવર્તન કર્યું છે તે બાબત પર ભાર મૂકતાં પ્રધાનમંત્રીએ જણાવ્યું કે મકાનનુ કદ પણ વીસ ચો. મીટરથી વધારી 25 ચો. મીટર કરવામાં આવ્યું છે. આ ઉપરાંત આ યોજના હેઠળ આપવામાં આવતી નાણાંકીય સહાયની રકમ પણ અગાઉની રૂ. 70,000 થી 75,000ની ફાળવણી સામે વધારીને રૂ. 1,25,000 કરવામાં આવી છે.
પરામર્શ દરમિયાન પ્રધાનમંત્રીએ જણાવ્યું કે પ્રધાનમંત્રી આવાસ યોજનાને નાગરિકોના ગૌરવ સાથે જોડવામાં આવી છે અને વધુ મહિલાઓ, દિવ્યાંગ બહેનો અને ભાઈઓ, અનુસૂચિત જાતિ, અનુસૂચિત જનજાતિ, અન્ય પછાત વર્ગ અને લઘુમતી સમુદાયના વ્યક્તિઓને આવાસ ઉપલબ્ધ બની રહે તેની ખાતરી રાખવામાં આવી છે.
લાભાર્થીઓ સાથે વાત કરતાં પ્રધાનમંત્રીએ જણાવ્યું કે પ્રધાનમંત્રી આવાસ યોજના દ્વારા  તમામ લોકો માટે રોજગારીની તકો પેદા થઈ છે. આ યોજનાને મજબૂત બનાવવા માટે સરકાર કૌશલ્ય વિકાસ તરફ ધ્યાન આપી રહી છે કે, જેથી આવાસો ઝડપથી બંધાય અને ગુણવત્તાયુક્ત બાંધકામની ખાતરી થાય. એ મુજબ સરકારે આશરે એક લાખ જેટલા કડિયાઓને તાલીમ આપવાની શરૂઆત કરી છે. આ ઉપરાંત સરકારે ઘણા રાજ્યોમાં મહિલા કડિયાઓને પણ તાલીમ આપવાની શરૂઆત કરી છે અને એ દ્વારા મહિલા સશક્તિકરણમાં વધારો કર્યો છે.
પ્રધાનમંત્રી સાથે વાર્તાલાપ કરતાં તમામ લાભાર્થીઓએ એ બાબતો વ્યક્ત હતી કે તેઓ હંમેશાં પોતાનું મકાન હોય તેવું સપનું જોતા હતા અને આજે મકાનના માલિક બનવાની ખુશી છે. તેમણે સંવાદમાં એવી બાબતોનું પણ વર્ણન કર્યું હતું કે તેમના જીવનમાં કેવું પરિવર્તન આવ્યું છે અને જીવનની ગુણવત્તામાં કેવું પરિવર્તન થયું છે.
NP/J.Khunt/RP
(Visitor Counter : 124
પ્રધાનમંત્રીનું કાર્યાલય
વારાણસીમાં પ્રધાનમંત્રીઃ દેશને મલ્ટિમોડલ ટર્મિનલ અર્પણ કર્યું; મુખ્ય રોડ પ્રોજેક્ટનું ઉદઘાટન કર્યું
પ્રધાનમંત્રી શ્રી નરેન્દ્ર મોદીએ આજે વારાણસીની મુલાકાત લીધી હતી, તેમણે રૂ. 2400 કરોડનાં મૂલ્યનાં વિવિધ પ્રોજેક્ટનું ઉદઘાટન કર્યું હતું અથવા શિલાન્યાસ કર્યો હતો.
તેમણે ગંગા નદી પર મલ્ટિમોડલ ટર્મિનલ દેશને અર્પણ કર્યું હતું અને પ્રથમ કન્ટેઇનર કાર્ગોનું સ્વાગત કર્યું હતું. તેમણે વારાણસી રિંગ રોડનાં પ્રથમ ફેઝનું ઉદઘાટન કર્યું હતું તથા રાષ્ટ્રીય રાજમાર્ગ – 56નાં બાબતપુર – વારાણસી સેક્શનનાં ફોર લેનિંગ માટે વિકાસ અને નિર્માણનું ઉદઘાટન કર્યું હતું. તેમણે વારાણસીમાં વિવિધ અન્ય વિકાસલક્ષી પ્રોજેક્ટનું ઉદઘાટન અને ભૂમિપૂજન પણ કર્યું હતું.
આ પ્રસંગે મોટી સંખ્યામાં એકત્રિત થયેલી ઉત્સાહી જનમેદનીને સંબોધન કરતાં પ્રધાનમંત્રીએ કહ્યું હતું કે, આ દિવસ કાશી માટે, પૂર્વાંચલ માટે, પૂર્વ ભારત અને સંપૂર્ણ ભારત માટે ઐતિહાસિક છે. તેમણે જણાવ્યું હતું કે, આજે થયેલું વિકાસલક્ષી કાર્ય દાયકા અગાઉ પૂર્ણ થવાની જરૂર હતી. તેમણે કહ્યું હતું કે, વારાણસીની સાથે સમગ્ર દેશ અત્યારે અત્યાધુનિક માળખું કેવી રીતે પરિવહનનાં માધ્યમોને પરિવર્તિત કરી શકે છે એનું વિઝન દર્શાવે છે.
વારાણસીમાં પ્રથમ ઇન્લેન્ડ કન્ટેઇનર વેસ્સલનાં આગમનને સંદર્ભ આપીને પ્રધાનમંત્રીએ જણાવ્યું હતું કે, પૂર્વીય ઉત્તરપ્રદેશ હવે જળમાર્ગ બંગાળની ખાડી સાથે જોડાઈ ગયું છે.
તેમણે અન્ય વિવિધ પ્રોજેક્ટનો ઉલ્લેખ કર્યો હતો, જેમાં રોડ અને નમામિ ગંગે સાથે સંબંધિત પ્રોજેક્ટ સામેલ છે, જેનું આજે ઉદઘાટન કે ભૂમિપૂજન થયું હતું.
પ્રધાનમંત્રીએ જણાવ્યું હતું કે, આંતરિક જળમાર્ગથી સમય અને નાણાં એમ બંનેની બચત થશે, માર્ગો પર ગીચતામાં ઘટાડો થશે, ઇંધણનો ખર્ચ ઘટશે અને વાહનથી પ્રદૂષણમાં ઘટાડો થશે.
તેમણે કહ્યું હતું કે, વારાણસી સાથે બાબતપુર એરપોર્ટને જોડતો માર્ગ પ્રવાસની સુવિધાઓ કરવા ઉપરાંત પ્રવાસીઓ માટે આકર્ષણનું કેન્દ્ર બનશે.
પ્રધાનમંત્રીએ જણાવ્યું હતું કે, છેલ્લાં ચાર વર્ષમાં ઝડપથી આધુનિક માળખાનું નિર્માણ થયું છે. તેમણે કહ્યું હતું કે, અંતરિયાળ વિસ્તારોમાં એરપોર્ટ, પૂર્વોત્તર ક્ષેત્રોમાં રેલવેનું જોડાણ, ગ્રામીણ માર્ગો અને રાજમાર્ગો કેન્દ્ર સરકારની ઓળખનો ભાગ બની ગયા છે.
પ્રધાનમંત્રીએ કહ્યું હતું કે, અત્યાર સુધી નમામી ગંગે હેઠળ રૂ. 23,000 કરોડનાં વિવિધ પ્રોજેક્ટને મંજૂરી મળી છે. તેમણે જણાવ્યું હતું કે, ગંગા નદીને કિનારે લગભગ તમામ ગામડાંઓ હવે ખુલ્લામાં મળોત્સર્જનથી મુક્ત  બન્યાં છે. તેમણે કહ્યું હતું કે, આ વિવિધ પ્રોજેક્ટ કેન્દ્ર સરકારની ગંગા નદીને સ્વચ્છ કરવાની કટિબદ્ધતાનો ભાગ છે.
RP
(Visitor Counter : 135
પ્રધાનમંત્રીનું કાર્યાલય
ભારત અને બાંગ્લાદેશના પ્રધાનમંત્રીઓ દ્વારા ભારત-બાંગ્લાદેશ ફ્રેન્ડશીપ પાઇપલાઇનનું સંયુક્ત વર્ચ્યુઅલ ઉદ્ઘાટન
પ્રધાનમંત્રી શ્રી નરેન્દ્ર મોદી અને બાંગ્લાદેશના પ્રધાનમંત્રી શેખ હસીના 18 માર્ચ 2023ના રોજ 1700 કલાકે  વીડિયો કોન્ફરન્સ દ્વારા ભારત-બાંગ્લાદેશ ફ્રેન્ડશિપ પાઈપલાઈનનું ઉદ્ઘાટન કરશે.
ભારત અને બાંગ્લાદેશ વચ્ચેની આ પ્રથમ ક્રોસ બોર્ડર એનર્જી પાઈપલાઈન છે, જેનું નિર્માણ અંદાજિત INR 377 કરોડના ખર્ચે કરવામાં આવ્યું છે, જેમાંથી બાંગ્લાદેશ દ્વારા અંદાજિત INR 285 કરોડના ખર્ચે બાંધવામાં આવેલ પાઈપલાઈનનો ભાગ છે. ભારત સરકાર દ્વારા અનુદાન સહાય હેઠળ વહન કરવામાં આવ્યું છે.
પાઇપલાઇનમાં હાઇ-સ્પીડ ડીઝલ ના વાર્ષિક 1 મિલિયન મેટ્રિક ટન  પરિવહન કરવાની ક્ષમતા છે. તે શરૂઆતમાં ઉત્તર બાંગ્લાદેશના સાત જિલ્લાઓમાં હાઇ સ્પીડ ડીઝલનો સપ્લાય કરશે.
ભારત-બાંગ્લાદેશ ફ્રેન્ડશિપ પાઈપલાઈનનું સંચાલન ભારતથી બાંગ્લાદેશમાં HSDના પરિવહન માટે ટકાઉ, ભરોસાપાત્ર, ખર્ચ-અસરકારક અને પર્યાવરણને અનુકૂળ મોડ સ્થાપિત કરશે અને બંને દેશો વચ્ચે ઊર્જા સુરક્ષામાં સહકારને વધુ વધારશે.
YP/GP/JD
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
કેન્દ્રીય મંત્રીમંડળે ભારત અને એન્ટિગુઆ અને બાર્બુડા વચ્ચે ડિજિટલ ટ્રાન્સફોર્મેશન માટે પોપ્યુલેશન સ્કેલ પર અમલમાં આવેલ સફળ ડિજિટલ સોલ્યુશન્સ શેર કરવાના ક્ષેત્રમાં સહયોગ પરના એમઓયુ પર હસ્તાક્ષર કરવાની મંજૂરી આપી
માનનીય પ્રધાનમંત્રી શ્રીની અધ્યક્ષતામાં કેન્દ્રીય મંત્રીમંડળે 13મી જૂન 2023ના રોજ ભારતના ઈલેક્ટ્રોનિક્સ અને ઈન્ફોર્મેશન ટેક્નોલોજી મંત્રાલય અને એન્ટિગુઆ અને બાર્બુડાના માહિતી, સંદેશાવ્યવહાર તકનીકો, ઉપયોગિતા અને ઊર્જા મંત્રાલય વચ્ચે ડિજિટલ ટ્રાન્સફોર્મેશન માટે પોપ્યુલેશન સ્કેલ પર અમલીકૃત સફળ ડિજિટલ સોલ્યુશન્સ શેર કરવાના ક્ષેત્રમાં સહકાર પર સમજૂતી કરાર  પર હસ્તાક્ષરને મંજૂરી આપી.
એમઓયુ બંને દેશની ડિજિટલ પરિવર્તન પહેલના અમલીકરણમાં ગાઢ સહકાર અને અનુભવોના વિનિમય અને ડિજિટલ ટેક્નોલોજી-આધારિત સોલ્યુશન્સ  ને પ્રોત્સાહન આપવાનો ઇરાદો ધરાવે છે. એમઓયુ આઇટી ક્ષેત્રે રોજગારની તકો તરફ દોરી જતા સુધારેલા સહયોગની કલ્પના કરે છે.
એમઓયુ પક્ષકારોના હસ્તાક્ષરની તારીખથી અમલમાં આવશે અને તે 3 વર્ષના સમયગાળા માટે અમલમાં રહેશે.
ડિજિટલ પબ્લિક ઈન્ફ્રાસ્ટ્રક્ચર  ના ક્ષેત્રમાં G2G અને B2B બંને દ્વિપક્ષીય સહકારને વધારવામાં આવશે. આ એમઓયુમાં વિચારવામાં આવેલી પ્રવૃત્તિઓને તેમના વહીવટીતંત્રના નિયમિત સંચાલન ફાળવણી દ્વારા ધિરાણ આપવામાં આવશે.
MeitY ICT ડોમેનમાં દ્વિપક્ષીય અને બહુપક્ષીય સહકારને પ્રોત્સાહન આપવા માટે સંખ્યાબંધ દેશો અને બહુપક્ષીય એજન્સીઓ સાથે સહયોગ કરી રહ્યું છે. આ સમયગાળા દરમિયાન, MeitY એ ICT ડોમેનમાં સહકાર અને માહિતીના આદાન-પ્રદાનને પ્રોત્સાહન આપવા માટે વિવિધ દેશોની તેના સમકક્ષ સંસ્થાઓ/ એજન્સીઓ સાથે એમઓયુ/એમઓસી/કરાર કર્યા છે. આ દેશને ડિજિટલી સશક્ત સમાજ અને જ્ઞાન અર્થતંત્રમાં પરિવર્તિત કરવા માટે ભારત સરકાર દ્વારા લેવામાં આવેલી વિવિધ પહેલ જેમ કે ડિજિટલ ઈન્ડિયા, આત્મનિર્ભર ભારત, મેક ઈન ઈન્ડિયા વગેરે સાથે સુસંગત છે. આ બદલાતા દૃષ્ટાંતમાં, પરસ્પર સહકાર વધારવાના ઉદ્દેશ્ય સાથે વ્યાપાર તકો શોધવા, શ્રેષ્ઠ પ્રથાઓની વહેંચણી અને ડિજિટલ ક્ષેત્રમાં રોકાણ આકર્ષવાની નિકટવર્તી જરૂરિયાત છે.
છેલ્લા કેટલાક વર્ષોમાં, ભારતે ડિજિટલ પબ્લિક ઈન્ફ્રાસ્ટ્રક્ચર  ના અમલીકરણમાં તેનું નેતૃત્વ દર્શાવ્યું છે અને COVID રોગચાળા દરમિયાન પણ લોકોને સફળતાપૂર્વક સેવાઓ પ્રદાન કરી છે. પરિણામે, ઘણા દેશોએ ભારતના અનુભવોમાંથી શીખવા અને ભારતના અનુભવોમાંથી શીખવા માટે ભારત સાથે એમઓયુ કરવામાં રસ દાખવ્યો છે.
ઈન્ડિયા સ્ટેક સોલ્યુશન્સ એ જાહેર સેવાઓની ઍક્સેસ અને ડિલિવરી પ્રદાન કરવા માટે વસ્તીના ધોરણે ભારત દ્વારા વિકસિત અને અમલમાં મૂકાયેલ DPls છે જેનો હેતુ અર્થપૂર્ણ કનેક્ટિવિટી પ્રદાન કરવાનો, ડિજિટલ સમાવેશને પ્રોત્સાહન આપવાનો અને જાહેર સેવાઓની સીમલેસ ઍક્સેસને સક્ષમ કરવાનો છે. આ ઓપન ટેક્નોલોજીઓ પર બનેલ છે, ઇન્ટરઓપરેબલ છે અને ઉદ્યોગ અને સમુદાયની ભાગીદારીનો ઉપયોગ કરવા માટે રચાયેલ છે જે નવીનતાને પ્રોત્સાહન આપે છે. જો કે, દરેક દેશને DPI બનાવવા માટે અનન્ય જરૂરિયાતો અને પડકારો હોય છે, જો કે મૂળભૂત કાર્યક્ષમતા સમાન છે, જે વૈશ્વિક સહયોગ માટે પરવાનગી આપે છે.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 49
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 203.11 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 3.67 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
2,03,11,98,325
|
|
બાકી ઉપલબ્ધ
|
|
3,67,68,140
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 203.11 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 3.67 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 122
પ્રધાનમંત્રીનું કાર્યાલય
પ્રધાનમંત્રીની યુનાઇટેડ સ્ટેટ્સ ઑફ અમેરિકાના રાષ્ટ્રપતિ સાથે મુલાકાત
પ્રધાનમંત્રી શ્રી નરેન્દ્ર મોદીએ યુનાઇટેડ સ્ટેટ્સ ઑફ અમેરિકાના રાષ્ટ્ર પ્રમુખ મહામહિમ શ્રી જોસેફ આર. બાઈડેન સાથે 24 મે 2022ના રોજ, ટોક્યોમાં ઉષ્માભરી અને ફળદાયી મુલાકાત કરી હતી. આ બેઠકમાં નોંધપાત્ર પરિણામો આવ્યાં જે દ્વિપક્ષીય ભાગીદારીમાં ઊંડાણ અને ગતિ ઉમેરશે.
આ બેઠક બેઉ નેતાઓ વચ્ચેના નિયમિત ઉચ્ચ-સ્તરીય સંવાદને ચાલુ રાખે છે જેઓ સપ્ટેમ્બર 2021માં વોશિંગ્ટન ડીસીમાં રૂબરૂ મળ્યા હતા અને ત્યારબાદ G20 અને COP26 સમિટમાં વાતચીત કરી હતી. તાજેતરમાં 11 એપ્રિલ 2022ના રોજ તેઓની વર્ચ્યુઅલ વાતચીત થઈ હતી.
ભારત-યુએસ સર્વગ્રાહી વ્યૂહાત્મક વૈશ્વિક ભાગીદારી લોકશાહી મૂલ્યો, કાયદાનાં શાસન અને નિયમો આધારિત આંતરરાષ્ટ્રીય વ્યવસ્થાને જાળવી રાખવાની પ્રતિબદ્ધતા દ્વારા નિર્ધારિત છે. આ નેતાઓએ દ્વિપક્ષીય કાર્યસૂચિમાં તમામ ક્ષેત્રોમાં થયેલી પ્રગતિથી ખુશી વ્યક્ત કરી હતી.
બંને નેતાઓએ ઇન્વેસ્ટમેન્ટ ઇન્સેન્ટિવ એગ્રીમેન્ટ પર હસ્તાક્ષર કરાયાં એનું સ્વાગત કર્યું જે યુએસ ડેવલપમેન્ટ ફાઇનાન્સ કોર્પોરેશનને ભારતમાં આરોગ્ય સંભાળ, રિન્યુએબલ એનર્જી, એસએમઇ, ઇન્ફ્રાસ્ટ્રક્ચર વગેરે જેવા સહિયારી અગ્રતાનાં ક્ષેત્રોમાં રોકાણ સહાય પ્રદાન કરવાનું ચાલુ રાખવા સક્ષમ બનાવે છે.
બંને પક્ષોએ પરિણામલક્ષી સહકારને સુગમ બનાવવા ભારત-યુ.એસ. ઈનિશિયેટિવ ઓન ક્રિટિકલ એન્ડ ઈમર્જિંગ ટેકનોલોજીઝ  શરૂ કરી હતી. ભારતમાં રાષ્ટ્રીય સુરક્ષા પરિષદ સચિવાલય અને અમેરિકી રાષ્ટ્રીય સુરક્ષા પરિષદ દ્વારા સહ-આગેવાની હેઠળની iCET બેઉ દેશોની સરકાર, શિક્ષણ અને ઉદ્યોગો વચ્ચે એઆઈ, ક્વોન્ટમ કમ્પ્યુટિંગ, 5G/6G, બાયોટેક, સ્પેસ અને સેમિકન્ડક્ટર્સ જેવાં ક્ષેત્રોમાં ગાઢ જોડાણ બનાવશે.
સંરક્ષણ અને સુરક્ષા સહયોગ એ ભારત-યુએસ દ્વિપક્ષીય કાર્યસૂચિનો નિર્ણાયક આધારસ્તંભ હોવાનું નોંધીને, બંને પક્ષોએ ચર્ચા કરી કે તેઓ કેવી રીતે સહયોગને વધુ મજબૂત કરી શકે. આ સંદર્ભમાં પ્રધાનમંત્રીએ યુએસ ઉદ્યોગને મેક ઇન ઇન્ડિયા અને આત્મનિર્ભર ભારત કાર્યક્રમો હેઠળ ભારતમાં ઉત્પાદન કરવા માટે ભારત સાથે ભાગીદારી કરવા આમંત્રણ આપ્યું હતું જે બંને દેશોને પરસ્પર લાભદાયી બની શકે.
આરોગ્ય ક્ષેત્રે તેમના વધતા સહયોગને આગળ વધારતા, ભારત અને યુએસએએ સંયુક્ત બાયોમેડિકલ સંશોધન ચાલુ રાખવા માટે લાંબા સમયથી ચાલતા વેક્સિન એક્શન પ્રોગ્રામ ને 2027 સુધી લંબાવ્યો હતો જેના પરિણામે રસીઓ અને સંબંધિત તકનીકોનો વિકાસ થયો હતો.
બંને દેશો વચ્ચેના લોકોથી લોકો વચ્ચેના મજબૂત સંબંધોને વેગીલા કરવા માટે, પ્રધાનમંત્રીએ ઉચ્ચ શિક્ષણ સહયોગને મજબૂત બનાવવા માટે આહ્વાન કર્યું હતું જે પરસ્પર લાભદાયક હોઈ શકે.
આ નેતાઓએ દક્ષિણ એશિયા અને ઈન્ડો-પેસિફિક ક્ષેત્ર સહિતના પરસ્પર હિતના પ્રાદેશિક મુદ્દાઓ પર મંતવ્યોનું આદાન-પ્રદાન કર્યું, મુક્ત, ખુલ્લાં અને સમાવિષ્ટ ઈન્ડો-પેસિફિક ક્ષેત્ર માટેના તેમનાં સહિયારાં વિઝનને પુનઃપુષ્ટ કર્યું હતું.
પ્રધાનમંત્રીએ ઈન્ડો-પેસિફિક ઈકોનોમિક ફ્રેમવર્ક ફોર પ્રોસ્પરિટી ના પ્રારંભનું સ્વાગત કર્યું હતું અને કહ્યું કે ભારત સંબંધિત રાષ્ટ્રીય પરિસ્થિતિઓને ધ્યાનમાં લઈને લવચીક, અને સમાવેશી IPEFને આકાર આપવા માટે તમામ ભાગીદાર દેશો સાથે મળીને નિકટતાથી કામ કરવા તૈયાર છે.
નેતાઓ તેમનો ઉપયોગી સંવાદ ચાલુ રાખવા અને ભારત-યુએસ ભાગીદારીને ઉચ્ચ સ્તરે લઈ જવાના તેમનાં સહિયારાં વિઝનને આગળ ધપાવવાં સંમત થયા હતા.
SD/GPJD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીશ્રી અને નોર્વેના પ્રધાનમંત્રી મહામહિમ શ્રી જોનાસ ગહર સ્ટોર વચ્ચે ટેલિફોન પર વાતચીત થઈ
પ્રધાનમંત્રી શ્રી નરેન્દ્ર મોદીએ આજે નોર્વેના પ્રધાનમંત્રી મહા મહિમ શ્રી જોનાસ ગહર સ્ટોર સાથે ટેલિફોન પર વાતચીત કરી હતી.
નેતાઓએ વિકાસશીલ દેશોમાં રિન્યુએબલ એનર્જી પ્રોજેક્ટ્સ માટે ક્લાયમેટ ફાઇનાન્સને એકત્રિત કરવાની પહેલ સહિત પરસ્પર હિતના દ્વિપક્ષીય અને આંતરરાષ્ટ્રીય મુદ્દાઓ પર ચર્ચા કરી હતી. PM મોદીએ વિકાસશીલ વિશ્વ માટે ન્યાયપૂર્ણ, સમયસર અને પર્યાપ્ત આબોહવા ધિરાણ સુનિશ્ચિત કરવાના મહત્વ પર ભાર મૂક્યો અને આ કારણ માટે મહામહિમ સ્ટોરની પ્રતિબદ્ધતાની પ્રશંસા કરી.
બંને નેતાઓએ બ્લુ ઇકોનોમી પર ટાસ્ક ફોર્સ હેઠળ ચાલી રહેલી વિવિધ દ્વિપક્ષીય સહકાર પહેલની સમીક્ષા કરી. તેઓએ ગ્રીન હાઇડ્રોજન, શિપિંગ, વિજ્ઞાન અને ટેકનોલોજી અને શિક્ષણ જેવા ક્ષેત્રોમાં ભારત-નોર્વેના વધતા સહયોગ પર પણ સંતોષ વ્યક્ત કર્યો હતો.
YP/GP/JD
(